Gbénga Adébóyè (1959 –oṣu Kẹrin 2003) jẹ́ akọrin, apanilẹ́rìín, olótùú ètò orí rèdíò àti olùdarí ayẹyẹ. Elijah Olúwágbémiga Adébóyè ni wọ́n bí ní ọgbọ̀n Ọjọ́ oṣù Késàn ọdún 1959 (30,9,1959), ní ìlú Ọdẹòmu ní Ìpínlẹ̀ Ọ̀ṣun, ní gúsù ìwọ̀ Oòrùn ilẹ̀ Nàìjíríà Ó jẹ́ ògbóntagì sọ̀rọ̀sọ̀rọ̀ Orí rédíò ní Ipinlẹ̀ Èkó ní ibẹ̀rẹ̀ ọdún 1980, ní bi tí ó ti gba ìnagijẹ rẹ̀ 'Fúnwọntán Oduọ́lọ́jì' . Gbajúgbajà òṣèré orí-ìtàgé ọmọ orílẹ̀-èdè Nàìjíríà, Ìdòwú Philip tí gbogbo ènìyàn mọ̀ sí 'Ìyá Rainbow' ṣàpèjúwe Gbenga gẹ́gẹ́ bí adẹ́rìín-pòṣónú àti aláwàdà tí ó ma ń tọrẹ àtinúwá fẹ́ni tó bá ni lo ìrànlọ́wọ́. Nigba tí ó ń sọ bí Gbenga ṣe fun òun ní ọkọ ayọ́kẹ́lẹ́ àkọ́kọ́ tí òun kọ́kọ́ ní láyé òun. Wọ́n tu ṣàpèjúwe olóògbé náà gẹ́gẹ́ bí òntajà àti aláfihàn fàbú lọ́nà ìbílẹ̀ ṣáájú kí ó tó papò da látàrí àìsàn tí ó nííṣe pẹ̀lú kídìnrín (kidney related diseases) ,ní ọjọ́ Kẹẹ̀dọ́gbọ̀n oṣù Kẹ́rin, ọdún 2003. Yínká Ayéfẹ́lẹ́ - ṣe ìgbóríyìn fún Adébóyè.